Karajaan Pasumayan Koto Batu

Karajaan Pasumayan Koto Batu marupoan karajaan tradisional nan partamo kali tagak di wilayah Minang . Karajaan iko adolah karajaan adaiak nan patamo kali ado di Minangkabau.

Pusek pamarintahan karajaan ko barado di daerah sakitar lereang Gunuang Marapi, nan kamudian disabuik jo Pariangan Padang Panjang . Sadangkan  wilayah karajaan Pasumayan Koto Batu hanyo disabuik sacaro kiasan di Tambo tanpa dapek manjalehan dari ma sabananyo asa namo-namo nan disabuakan tu. 

 Sajarah 
Pado abaik ka-1 Masehi, tajadi migrasi masyarakaik dari anak banua India ka Pulau Percha ( Pulau Sumatera ) nan habis tu managakan sabuah karajaan nan banamo Karajaan Pasumayan Koto Batu di sakitar lereang Gunuang Marapi. Idris, Abdul Samad (1990). Payung Terkembang. Kuala Lumpur: Pustaka Budiman.

Dalam Tambo, dicaritokan baso rajo nan bakuaso di sinan punyo gala Sri Maharajo Dirajo basamo ratunyo, Puti Indo Jolito, sarato anaknyo, Sutan Maharajo Basa nan kamudian dikenal jo gala Datuak Katumanggungan . Sasudah maningganyo, Sri Maharajo Dirajo digantian dek Datuak Suri Dirajo, samantaro bininyo manikah baliak jo Cati Bilang Pandai (panasehat ahli Sri Maharajo Dirajo) jo malahiakan tigo urang anak: Sutan Balun, Sutan Bakilap Alam, jo Puti Jamilan. Sutan Balun kudian dikenal jo gala Datuak Perpatih Nan Sabatang.

 Pamarintahan 
Datuak Suri Dirajo kamudian maangkek Sutan Maharajo Basa nan punyo gala Datuak Katumanggungan jo Sutan Balun nan punyo gala Datuak Perpatih Nan Sabatang samo dewan panasehat Kerajaan Pasumayan Koto Batu nan dipimpin oleh Datu Sri Dirajo (Dt. Suri Dirajo).

Pado maso karajaan Pasumayan Koto Batu, adaik Minangkabau alah tasusun sadamikian rupo, tapi kudian disampurnakan dek Datuak Katumanggungan jo Datuak Perpatih Nan Sabatang. Kaduonyo kamudian dianggap dek masyarakaik Minangkabau sabagai pandiri adaik Koto Piliang nan aristokratis jo adaik Bodi Caniago nan demokratis. Indak heran kalau namo Datuak Katumanggungan dan Datuak Perpatih Nan Sabatang indak bisa dilupokan dek urang Minangkabau.Idris, Abdul Samad (1990). Payung Terkembang. Kuala Lumpur: Pustaka Budiman.
ka|jmpl|225x225px|Balai Nan Panjang di Nagari Tabek, kecamatan Pariangan, kabupaten Tanah Datar, Sumatera Barat, nan kini dijadikan Situs Arkeologi.

 Balai Pamarentah 
Balai Nan Panjang di Nagari Tabek, kecamatan Pariangan, kabupaten Tanah Datar, Sumatera Barat, nan kini alah dijadikan Situs Arkeologi Kapurbakalaan.

Di Pariangan, ditagakan tampek patamuan nan banamo Balai Saruang. Di Balai Saruang kolah sagalo pakaro dibicarokan. Kudian didirikan juo Balai Nan Panjang, Balai Pasujian, jo Balai Kaciak. Idris, Abdul Samad (1990). Payung Terkembang. Kuala Lumpur: Pustaka Budiman. Balai Saruang hanyo tadiri dari ciek ruangan, sadangkan Balai Nan Panjang tadiri dari 17 ruangan.

 Hukum di Pasumayan Koto Batu 
Hukum nan balaku dalam masyarakaik Pasumayan Koto Batu disabuik Hukum Simumbang Jatuah nan tadiri dari duo bagian, yaitu Si Gamak-gamak (atau Tariak Baleh) jo Si Lamo-lamo. Penerapan hukum disarahkan sapanuahnyo kapado pihak nan bawenang, dimano pihak nan bawenang mambarikan hukuman hanyo badasarkan parasaannyo atau badasarkan kayakinannyo surang.

 Akhia Maso Pamarintahan 
Sasudah Karajaan Pasumayan Koto Batu barakhia, Datuak Katumanggungan jo Datuak Perpatih Nan Sabatang, nan marupokan duo badunsanak dari ibu jo bapak nan samo, mandirikan sabuah karajaan baru. Datuak Katumanggungan managakan Karajaan Bungo Setangkai di Sungai Tarab dan sabagai pertuan (pardana mantari) adolah Datuak Bandaro Putiah . Sadangkan Datuak Perpatih Nan Sabatang managakan Karajaan Dusun Tuo di Lima Kaum nan sabagai dipertuan adolah Datuak Bandaro Kuniang.

Karajaan Pasumayan Koto Batu indak ditaruihkan karano tajadi perselisihan antaro Datuak Katumanggungan jo Datuak Perpatih Nan Sabatang kutiko badebat tantang Hukum Tarik Baleh nan maatur "siapo nan mambunuah akan dibunuah". Walau sarupo itu, sangketo itu didamaikan dek Datuak Suri Nan Banego-nego, nan ditandoi jo manusuak tungkek ka batu nan banamo Batu Batikam . Idris, Abdul Samad (1990). Payung Terkembang. Kuala Lumpur: Pustaka Budiman.

 Rujuakan